
Dôvodová správa.
Vysvetlenie: Žiadosť o udelenie výnimky na výstavbu rodinného domu na parcele č. 1818/199 - druh pozemku záhrada(pozemok medzi rodinnými domami súpisné čísla 593 a 533).
Na parcele označenej v územnom pláne ako plocha záhrad sa nemôže bežne stavať (napríklad rodinný dom), pretože územný plán obce určuje prioritné a záväzné funkčné využitie územia. Ak je pozemok určený na záhrady, nezahŕňa právo na trvalé bývanie či inú veľkú výstavbu.
V Zmenách a doplnkoch č. 3 (ÚPN obce Dvorníky) sa do Vysvetliviek k uplatňovaniu regulácie (úvodná časť kapitoly č. 2.18) doplnil nasledovný text, ktorý umožňuje aj na parcelách, ktoré sú vyznačené ako záhrady/stav realizovať výstavbu podľa podmienok pre daný regulačný blok "B":
Zakreslenie funkčných plôch podfarbením vo výkresoch č. 01, 02 (Komplexný návrh priestorového usporiadania a funkčného využitia územia) má v zmysle kapitoly č. 2.18.12 len informatívny charakter (záväzné časti riešenia sú len v časti „Verejnoprospešné stavby“ a „Záväzné regulatívy“ legendy).  Pri posudzovaní súladu s ÚPN obce pri povoľovaní novej výstavby, prestavby resp. zmeny funkčného využitia v existujúcej zástavbe je potrebné vychádzať z funkčného využitia určeného v kapitole č. 2.18.1 vo vzťahu k funkčnej ploche, zobrazenej vo výkresoch č. 01, 02 (t. j. skutkový stav je možné meniť za podmienky dodržania záväznej regulácie pre danú funkčnú plochu).
V preklade obec môže udeliť výnimku, vďaka ktorej sa môže stavať na ploche, ktorá je v ÚPN vyznačená ako plocha záhrad, musia však byť dodržané regulatívy funkčného bloku B.

